Wat het Francois Pienaar, David Beckham en prins William gemeen? | SARIE
David Beckham en prins William stel hul nuwe bewaringsveldtog bekend
FOTO: Twitter (@united4wildlife)	Verwante Artikels
Wat het Francois Pienaar, David Beckham en prins William gemeen?	deur SARIE.com-span
Voormalige Springbok-kaptein Francois Pienaar span kragte saam met mede-sportheld David Beckham én prins William. Hul doel? Om wilde diere te beskerm, berig Hello!. Francois is een van die sportsterre wat onder die leiding van Becks en Wills deelneem aan ’n nuwe veldtog vir die stigting United for Wildlife. William is die president van dié stigting, wat saamgestel is uit sewe bewaringsorganisasies, asook die Royal Foundation – die liefdadigheidsorganisasie van die jong koninklikes, William, Kate die hertogin van Cambridge, en prins Harry.
Francois Pienaar is on our side! #WhoseSideAreYouOn pic.twitter.com/wOW7tMK5Y5
— United for Wildlife (@united4wildlife) May 31, 2014
“Ek wil ’n verskil maak en as ek dit kan doen deur net iets belangrik soos dié saak in die kollig te plaas, is dit ’n goeie ding,” het David vir verslaggewers vertel, berig Daily Mail.
Prins William het verduidelik dat die organisasie wilde diere wil beskerm deur die vraag na onwettige wildlewe-produkte te verminder en die sakewêreld te help om onwettige handel te bekamp. ’n Groot probleem is onwettige stropery – soos met die renoster-horings wat ons op eie bodem ervaar.
Bronne: Daily Mail en Hello! Subscribe to our newsletter